സംസ്ഥാനത്ത് ട്രിപ്പിള് ലോക്ക്ഡൗണ് മാനദണ്ഡങ്ങളില് മാറ്റം പുതിയ തീരുമാനങ്ങള് ഇങ്ങനെ. തിരുവനന്തപുരം: സംസ്ഥാനത്ത് ഏര്പ്പെടുത്തിയിരിക്കുന്ന കോവിഡ് നിയന്ത്രണങ്ങളില് മാറ്റം. ഇനി മുതല് പത്തില് കൂടുതല് അംഗങ്ങളുള്ള കൂട്ടുകുടംബത്തില് കോവിഡ് ക്ളസ്റ്റര് ഉണ്ടായാല് അവിടെ മൈക്രോ കണ്ടെയ്ന്മെന്റ് സോണ് ആക്കാനാണ് സര്ക്കാര് തീരുമാനം. അഞ്ചില് കൂടുതല് രോഗികള് ഉണ്ടെങ്കിലാണ് ക്ളസ്റ്റര് ആയി കണക്കാക്കുക. ഏഴ് ദിവസത്തേക്കായിരിക്കും കണ്ടെയ്ന്മെന്റ് നിയന്ത്രണം. വാര്ഡ് മുഴുവന് അടയ്ക്കുന്നതിന് പകരം സൂക്ഷ്മ തലത്തിലേക്ക് പോകാനാണ് പുതിയ മാറ്റം കൊണ്ട് സര്ക്കാര് ഉദ്ദേശിക്കുന്നത്. പ്രതിവാര ഇന്ഫെക്ഷന് പോപ്പുലേഷന് റേഷ്യോ ഡബ്ള്യൂഐപിആര് അടിസ്ഥാനമാക്കിയാണ് നിലവില് സംസ്ഥാനത്ത് കോവിഡ് നിയന്ത്രണങ്ങള് ഏര്പ്പെടുത്തിയിട്ടുള്ളത്. ഇന്നത്തെ ആരോഗ്യവകുപ്പ് അറിയിപ്പനുസരിച്ച് 87 തദ്ദേശ സ്വയംഭരണ പ്രദേശങ്ങളിലായി 634 വാര്ഡുകളാണ് ഡബ്ള്യൂഐപിആര് എട്ടിന് മുകളിലുള്ളത്. ഇവിടെ കര്ശന നിയന്ത്രണമുണ്ടാകും.